আবহাওয়া দফতরের পূর্বাভাস ছিলই। রাত ৮টায় কলকাতায় আছড়ে পড়ল কালবৈশাখী। ঝড়ের দাপটে শহরে বেশ কয়েকটি গাছ পড়েছে। RB অ্যাভিনিউ, জজ কোর্ড রোড, হরিশ মুখার্জি রোড, আলিপুর রোড, লেনিন সরণিতে গাছ পড়ার খবর মিলেছে।
 ওয়েব ডেস্ক : আবহাওয়া দফতরের পূর্বাভাস ছিলই। রাত ৮টায় কলকাতায় আছড়ে পড়ল কালবৈশাখী। ঝড়ের দাপটে শহরে বেশ কয়েকটি গাছ পড়েছে। RB অ্যাভিনিউ, জজ কোর্ড রোড, হরিশ মুখার্জি রোড, আলিপুর রোড, লেনিন সরণিতে গাছ পড়ার খবর মিলেছে। ঝড়ে বিপর্যস্ত দক্ষিণ ২৪ পরগনা। ক্যানিং পূর্বের বিধায়ক শওকত মোল্লার গাড়িতে গাছ ভেঙে পড়ে। অল্পের জন্য প্রাণে বেঁচেছেন তিনি। হাওড়া, হুগলি, পশ্চিম মেদিনীপুর, বাঁকুড়াতেও ঝড়বৃষ্টি হয়েছে। বাঁকুড়ায় গাছ পড়ে জাতীয় সড়ক অবরুদ্ধ হয়ে পড়ে। আলিপুর আবহাওয়া দফতর জানিয়েছে, বিহারের ওপর ঘূর্ণাবর্তের জেরে মণিপুর পর্যন্ত একটা নিম্নচাপ অক্ষরেখা তৈরি হয়েছে। আগামিকালও ঝড়বৃষ্টি হবে বলে জানিয়েছে আলিপুর আবহাওয়া দফতর।